ΓΡΑΠΤΗ ΕΡΩΤΗΣΗ E-0478/01

υποβολή: Erik Meijer (GUE/NGL) προς την Επιτροπή

(21 Φεβρουαρίου 2001)

Θέμα: Η εσωτερική αλιεία στην Ιρλανδία - αποκατάσταση της φυσικής ισορροπίας αντί της συνέχισης των καταστροφικών δραστηριοτήτων

1. Έχει ακόμη κατά νουν η Επιτροπή την από 15ης Σεπτεμβρίου 1997 (SG(97)D/84642) επιστολή που απηύθηνε ο Jacques Santer, τέως Πρόεδρος της Επιτροπής, στην κ. Caroline Jackson, βουλευτή του Ευρωπαϊκού Κοινοβουλίου και στην οποίαπόσχετο ότι, εν ανάγκη, θα επανεξετάζετο το τμήμα του προγράμματος που εστιαζόταν στη διαχείριση των αποθεμάτων (pike-culling), ή στη μείωση του πληθυσμού τούρνας καθώς ότι θα οριζόταν ένας νέοςπεύθυνος του σχεδίου για το Corrib System Development Programme; Έχει τηρήσει η Επιτροπή τις ως άνωποσχέσεις; Εάν όχι, για ποιο λόγο;

2. Είναι σε θέση η Επιτροπή να επιβεβαιώσει ότι από το τέλος του 1998 έως τον Απρίλιο του 1999 σημειώθηκε νέα εξάλειψη τούρνων ενώ στη συνέχεια, στις αρχές του 2000, εξοντώθηκαν όλες οι τούρνες;

3. Είναι επίσης σε θέση η Επιτροπή να επιβεβαιώσει ότι έξι από τις επτά περιφερειακές επιτροπές αλιείας της Ιρλανδίας εξακολουθούν, παρά ταύτα, να προβαίνουν κατά την περίοδο αναπαραγωγής σε μείωση του πληθυσμού τους, γεγονός που συνέβη συγκεκριμένα τον Δεκέμβριο του 2000 στην περιοχή Lough Arrow πουπάγεται στο North Western Regional Fisheries Board (NWRFB); Μπορεί να αναφέρει η Επιτροπή εάν η εν λόγω συνεχιζόμενη εξόντωση πραγματοποιείται στο πλαίσιο προγράμματος που χρηματοδοτείται κατά το μάλλον ή ήττον από την Ευρωπαϊκή Ένωση;

4. Κρίνει η Επιτροπή ότι θα ήταν δυνατό να τεθεί τέρμα στην εν λόγω από πολλών ετών συνεχιζόμενη αλληλουχία διατήρησης αναστολής και επανάληψης των προγραμμάτων εξόντωσης, διαγράφοντας τα προγράμματα αυτά από την εφαρμοζόμενη πολιτική; Είναι διατεθειμένη η Επιτροπή ναπαγάγει την ενδεχόμενη συνέχιση της εκ μέρους της χορηγούμενης ενίσχυσης στον όρο ότι θα απαγορευθεί το pike-culling ή τουλάχιστον ότι θα πραγματοποιείται βάσει αυστηρής έγκρισης που θα χορηγείται μόνο σε έκτακτες περιπτώσεις;

5. Ποιες πρωτοβουλίες προτίθεται να αναλάβει η Επιτροπή ώστε οι λίμνες της Ανατολικής Ιρλανδίας, οι οποίες έχουν μέχρι σήμερα αμεληθεί, να αποτελέσουν αντικείμενο εξυγίανσης με στόχο τηνλοποίηση των περιφερειακών στόχων της ενίσχυσης, όπως είναι λ.χ. η μείωση της ρύπανσης, η προώθηση του τουρισμού και η διατήρηση των αλιευτικών αποθεμάτων;

6. Είναι διατεθειμένη η Επιτροπή να εξακολουθήσει να χορηγεί ενίσχυση στην Ιρλανδία καθ' ην περίπτωση εκπονηθεί ένα νέο πρόγραμμα το οποίο δεν θα έχει αντίκτυπο στην αριθμητική σχέση μεταξύ των διαφόρων ειδών ψαριών που απαντώνται στις λίμνες και τα ποτάμια της χώρας, αλλά το οποίο αντίθετα θα συμβάλλει στην αποκατάσταση της φυσικής ισορροπίας και την προώθηση του τουρισμού;

Απάντηση του κ. Barnier Εξ ονόματος της Επιτροπής

(7 Ιουνίου 2001)

1. Σύμφωνα με τις πληροφορίες που λάβαμε από το Δυτικό Περιφερειακό Συμβούλιο Αλιείας (WRFB), το αναπτυξιακό πρόγραμμα, το οποίο αναφέρεται στην επιστολή του Σεπτεμβρίου του 1997, στέφθηκε από επιτυχία το 1999 και όλοι οι στόχοι για την ανάπτυξη επετεύχθησαν. Είχε τρομερή επιτυχία στην αύξηση των αποθεμάτων της άγριας σκούρας πέστροφας. Το εν λόγω Συμβούλιο διαχειρίστηκε με επαγγελματικό τρόπο το έργο και διεθνείς ειδικοί στο συγκεκριμένο τομέα άσκησαν έλεγχο. Η έκθεση των ελεγκτών αναφέρει ότι το πρόγραμμα ολοκληρώθηκε πληρώντας εξαιρετικάψηλά κριτήρια. Ο επιστημονικό έλεγχος που ακολούθησε επιβεβαιώνει την επιτυχία του προγράμματος για την χλωρίδα, την πανίδα, τα αποθέματα ψαριών και τα πτηνά.

2. Όπως αναφέρει το WRFB, είναι πολιτική του Συμβουλίου Αλιείας να διαχειρίζεται το εισαγόμενο είδος της τούρνας στα ύδατα, τα οποία ορίζονται ειδικά ως ύδατα για είδη σολομονιδών, και να εξασφαλίζει τη διαχείριση τους με σκοπό τη μεγαλύτερη δυνατή αύξηση των αποθεμάτων πέστροφας. Πρόκειται για ένα τρέχον ετήσιο πρόγραμμα. Επίσης οι τούρνες που απομακρύνονται, μεταφέρονται σε άλλα ύδατα της περιφέρειας για τούρνες. Υπάρχουν 40 λίμνες στις οποίες μπορούν να μεταφερθούν.

3. Όσον αφορά τα στοιχεία που παρείχε το WRFB, οι μεγάλες Δυτικές Λίμνες ήταν αντικείμενο διαχείρισης πάντοτε με το σκεπτικό ότι αποτελούσαν μέρος αλιείας της πέστροφας και γι' αυτό το σκοπό, η διαχείριση των αποθεμάτων είναι μέρος του συνολικού προγράμματος για την εξασφάλιση των μεγαλύτερων δυνατών αποθεμάτων πέστροφας. Η απομάκρυνση των τούρνων περιλαμβάνει παρακολούθηση μερικών εξ αυτών και μεταφορά τους σε άλλα ύδατα.

Σύμφωνα με το Βορειοδυτικό Περιφερειακό Συμβούλιο Αλιείας (NWRFB), οι επιχειρήσεις για τον έλεγχο της τούρνας σε λίμνες όπουπάρχουν κατά κύριο λόγο πέστροφες διεξάγονται σε ετήσια βάση, κυρίως κατά τη διάρκεια της περιόδου ωοτοκίας της τούρνας. Όσον αφορά την εξάλειψη της τούρνας στην περιοχή Lough Arrow τον Δεκέμβριο του 2000, κανένα απλάδι δίχτυ δεν χρησιμοποιήθηκε κατά την περίοδο αυτή. Εντούτοις, πραγματοποιήθηκε στις 21 Δεκεμβρίου 2000 πείραμα με καινούργιο εξοπλισμό electro-fishing, κατά τη διάρκεια του οποίου μόνο δύο τούρνες αιχμαλωτίστηκαν και απομακρύνθηκαν από τη λίμνη. Η σκληρή αυτή εξόντωση τούρνας δεν συγχρηματοδοτήθηκε από κεφάλαια της Επιτροπής.

4. Όπωςποστηρίζεται από το WRFB, η διατήρηση της πέστροφας της Δυτικής Ιρλανδίας είναι ζήτημα ζωτικής σημασίας. Οι τρεις προαναφερόμενες Δυτικές Λίμνες αποτελούν τις πιο σημαντικές από τις εναπομείνασες στην Ευρώπη λίμνες όπου απαντάται η άγρια σκούρα πέστροφα. Το να επιτραπεί η μετατροπή των λιμνών αυτών σε λίμνες όπου κυριαρχούν δευτερεύοντα είδη ψαριών συμπεριλαμβανομένης της τούρνας, θα ήταν καταστροφικό και ολέθριο για τη φυσική κληρονομιά. Υπάρχουν χιλιάδες λίμνες στην Ιρλανδία και αλλού στην Ευρώπη, όπου κυριαρχούν δευτερεύοντα είδη ψαριών συμπεριλαμβανομένης της τούρνας, και εξαιρετικά ελάχιστες και μεγάλης σπουδαιότητας ασβεστογενείς λίμνες όπου απαντάται η άγρια σκούρα πέστροφα. Όλα τα σημαντικά επιστημονικά στοιχεία δείχνουν ότι η στρατηγική πουιοθετήθηκε είναι σωστή και αναγκαία. Η μετατροπή των λιμνών αυτών θα σήμαινε απώλεια για την Ευρώπη του ενός από τους εναπομείναντες χώρους όπου απαντάται η άγρια σκούρα πέστροφα προκειμένου να ικανοποιηθούν τα συμφέροντα εκείνων που επιθυμούν την επέκταση των εισαγόμενων ειδών. Η πολιτική της διαχείρισης των αποθεμάτων είναι μοναδική στην Ιρλανδία καθώς η χώρα κατέχει τον τελευταίο εναπομείναντα τόπους των ειδών αυτών καιποστηρίζεται από την επιστημονική γνώση και έρευνα εκατοντάδων ανθρώπων και ετών.

Υπάρχουν πάνω από 500 τόποι αλίευσης της τούρνας στην Ιρλανδία, τους οποίους διαχειρίζονται επτά Περιφερειακά Συμβούλια Αλιείας. Καμμία τούρνα δεν απομακρύνεται από αυτά τα 500 ύδατα. Στην πραγματικότητα, τα Συμβούλια Αλιείας επεδίωξαν επιτυχώς μέσω νόμου την προστασία των αποθεμάτων τούρνας σε όλα αυτά τα ύδατα, πχ. τα αλιεύματα ερασιτεχνών ψαράδων είναι αυστηρά περιορισμένα. Ο έλεγχος των τούρνων πραγματοποιείται σε 10 λίμνες όπου γίνεται αλίευση πέστροφας και σε μικρό αριθμό ποταμών σε ολόκληρη την χώρα.

Σύμφωνα με δήλωση του NWRFB, δενπάρχει έντονη δραστηριότητα σε θέματα εφαρμογής, αναβολής και ανανέωσης προγραμμάτων εξόντωσης ειδών ψαριών. Από τότε που ανέλαβε την ευθύνη για τη διαχείριση των μεγάλων λιμνών πέστροφας το 1985, το NWRFB ακολουθεί με συνέπεια την πολιτική του ελέγχου των αποθεμάτων τούρνας, η οποία δεν έχει ποτέ διακοπεί. Ο έλεγχος της τούρνας αποτελεί πολύ σημαντικό στοιχείο της διαχείρισης της αλίευσης πέστροφας και θα ήταν μεγάλο λάθος εάν η απαγόρευση της εξόντωσης της τούρνας αποτελούσε προϋπόθεση για περαιτέρω ενισχύσεις της Επιτροπής στην αλιευτική ανάπτυξη. Πράγματι, δενπάρχει βάση για την επιβολή μιας τέτοιας προϋπόθεσης.

5. Σύμφωνα με τις πληροφορίες που παρείχε το WRFB, οι ενέργειες που ξεκίνησαν το 1996 έχουν οδηγήσει σε μεγάλη ανανέωση του πληθυσμού της πέστροφας στις μεγάλες Δυτικές Λίμνες. Η αύξηση των αλιευτικών αποθεμάτων επιβεβαιώνει τη διαχείριση και τις επιστημονικές μεθόδους που χρησιμοποιήθηκαν για την εκπλήρωση των στόχων αυτών. Επίσης, τα Συμβούλια Αλιείαςποδέχονται θετικά την οδηγία 2000/60/ΕΚ του Ευρωπαϊκού Κοινοβουλίου και του Συμβουλίου της 23 Οκτωβρίου 2000 που θεσπίζει πλαίσιο κοινοτικής δράσης στον τομέα της πολιτικής τωνδάτων(1) και τις πρόσθετες ενέργειες για τη διατήρηση των λιμνών αυτών στην αρχική τους κατάσταση. Επιπροσθέτως, η προώθηση των λιμνών αυτών ως λιμνών αλίευσης άγριας σκούρας πέστροφας, οι οποίες είναι πρώτες σε σπουδαιότητα ανά τον κόσμο και μοναδικές στην Ευρώπη, έχει ήδη φέρει σημαντικά αποτελέσματα. Η συνέχιση του προγράμματος θα βελτιώσει περαιτέρω την κατάσταση των λιμνών, των ποταμών τους και των ρευμάτων τους καθώς και της άγριας σκούρας πέστροφας.

Για το NWRFB, οποιαδήποτε κοινοτική ενέργειαποστηρίζεται εφόσον εξασφαλίζει την αποκατάσταση της ποιότητας τωνδάτων στις μεγάλες λίμνες, για την πλειονότητα των οποίωνπάρχουν σημαντικές ενδείξεις ευτροφισμού τα τελευταία δέκα χρόνια ή και παραπάνω. Όπως προαναφέρθηκε, η πιο μεγάλη ευθύνη στο θέμα αυτό βαρύνει τις τοπικές αρχές και το Γραφείο Προστασίας του Περιβάλλοντος (EPA).

6. Όπωςποδεικνύεται από το WRFB, τα είδη ψαριών στις λίμνες περιλαμβάνουν έναν αριθμό εισαγόμενων ειδών (τούρνες, πέρκες και τσιρόνια). Έχει σαφώς αποδειχθεί ότι η διαχείριση μη εγχώριων ειδών ψαριού απαιτεί την αναγκαία προώθηση των εγχώριων ειδών προκειμένου να εξασφαλιστεί ότι οι λίμνες αυτές θα παραμείνουν πρωτίστως λίμνες για είδη σολομονιδών. Η αποκατάσταση των λιμνών και όλων των σχετικών βιοτόπων θα πρέπει να βασίζεται στις καλύτερες διαθέσιμες επιστημονικές γνώμες. Σκοπός των εν λόγω Επιτροπών είναι να εξασφαλίζουν ότι οποιαδήποτε εργασία που αναλαμβάνεται, βασίζεται στα καλύτερα επιστημονικά στοιχεία. Οποιοδήποτε κεφάλαιο διατεθεί στο μέλλον, θα χρηματοδοτήσει εργασίες που στηρίζονται σε ασφαλείς επιστημονικές γνώμες.

Σύμφωνα με το NWRFB, η τούρνα δεν αποτελεί εγχώριο είδος και εισήχθη στην Ιρλανδία από το εξωτερικό. Άρα, δεν αποτελούν κομμάτι της φυσικής ισορροπίας των λιμνών. Καθώς εξολοθρεύουν σε μεγάλο βαθμό τις πέστροφες, είναι απαραίτητος ο έλεγχος του αριθμού τους προκειμένου να διατηρηθεί έναγιές απόθεμα πέστροφας, εγχώριου είδους, του οποίου η παρουσία στις λίμνες χρονολογείται παραπάνω από δέκα χιλιάδες χρόνια.

(1) ΕΕ L 327 της 22.12.2000.